
ประกาศองค์การบริหารส่วนตำบลกาลูปัง
 เรื่อง  รับสมัครบุคคลเพื่อสรรหาและเลือกสรรเป็นพนักงานจ้างทั่วไป
ประจำปีงบประมาณ ๒๕61
-------------------------------
ด้วยองค์การบริหารส่วนตำบลกาลูปัง  อำเภอรามัน จังหวัดยะลา  มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้างทั่วไปให้ปฏิบัติหน้าที่ในสำนักงานองค์การบริหารส่วนตำบลกาลูปัง  จำนวน 1 ตำแหน่ง 1 อัตรา  
อาศัยอำนาจตามความในหมวด ๔ ข้อ ๑๘ และข้อ ๑๙ แห่งประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์และเงื่อนไขเกี่ยวกับพนักงานจ้าง จึงประกาศรับสมัครสอบคัดเลือกบุคคลเพื่อสรรหาและเลือกสรรเป็นคนงานทั่วไป ดังต่อไปนี้
๑. ตำแหน่งพนักงานจ้างที่รับสมัคร ได้แก่
		๑.๑ ประเภทพนักงานจ้างทั่วไป ได้แก่
			ตำแหน่ง  พนักงานขับเครื่องจักรกลขนาดเบา(รถดับเพลิง) 	     จำนวน  ๑  อัตรา
๒. คุณสมบัติของผู้สมัครสอบซึ่งจะได้รับการจ้างเป็นพนักงานจ้าง
๒.๑ คุณสมบัติทั่วไป  
 ผู้สมัครสอบซึ่งจะได้รับการจ้างเป็นพนักงานจ้างต้องมีคุณสมบัติและไม่มีลักษณะต้องห้าม ตามหมวด ๑ ข้อ ๔ ของประกาศคณะกรรมการพนักงานส่วนตำบลจังหวัดยะลา เรื่องหลักเกณฑ์และเงื่อนไขเกี่ยวกับพนักงานจ้าง ดังต่อไปนี้
(๑) มีสัญชาติไทย
(2) มีอายุไม่ต่ำกว่าสิบแปดปี และไม่เกิน ๖๐ ปี 
(3) ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือ                        จิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศที่เป็นลักษณะต้องห้ามเบื้องต้นสำหรับพนักงานส่วนตำบล  
(๕) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(8) ไม่เคยเป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ หรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่น ของรัฐ  รัฐวิสาหกิจหรือพนักงานหรือลูกจ้างของส่วนราชการส่วนท้องถิ่น
		๒.๒  คุณสมบัติเฉพาะสำหรับตำแหน่ง  
/ผู้สมัครสอบ….

		      ผู้สมัครสอบตำแหน่งใดจะต้องเป็นผู้มีคุณสมบัติเฉพาะตำแหน่ง สำหรับตำแหน่งนั้น    
ตามที่คณะกรรมการพนักงานส่วนตำบลกำหนด โดยมีรายละเอียดดังนี้
                         ๒.๒.๑ พนักงานจ้างทั่วไป
  		        ตำแหน่ง  พนักงานขับเครื่องจักรกลขนาดเบา(รถดับเพลิง)
 		        ได้รับอัตราค่าจ้าง 9,000.- บาท (เงินเก้าพันบาทถ้วน)
		       คุณสมบัติเฉพาะตำแหน่ง
			   - มีคุณวุฒิไม่ต่ำกว่าระดับประถมศึกษาปีที่ 6 หรือเทียบได้ไม่ต่ำกว่านี้ หรือทางอื่นที่ ก.อบต. กำหนดว่าใช้เป็นคุณสมบัติเฉพาะตำแหน่งนี้ได้
			   -  มีความรู้ความชำนาญในการขับเครื่องจักรกลขนาดเบาได้อย่างดีและได้รับใบอนุญาตขับรถตรงตามที่กฎหมายกำหนด (ใบอนุญาตขับขี่รถยนต์ชนิดที่ 2)
		        ลักษณะงานที่ปฏิบัติ
		        -  ขับเครื่องจักกลขนาดเบา(รถดับเพลิง) ตลอดจนบำรุงและแก้ไขข้อขัดข้องเล็กๆน้อยๆของเครื่องจักรกลขนาดเบาชนิดใดชนิดหนึ่ง หรือปฎิบัติงานอื่นใดที่เกี่ยวข้องและปฏิบัติงานตามที่ผู้บังคับบัญชามอบหมาย
๓. วัน เวลา และสถานที่รับสมัครสอบ
		๓.๑ กำหนดการรับสมัครพนักงานจ้าง ตั้งแต่วันที่  13 - 26 มีนาคม  2561                                       เวลา ๐๘.๓๐ – ๑๖.๓๐ น. ในวันและเวลาราชการ ณ องค์การบริหารส่วนตำบลกาลูปัง อำเภอรามัน จังหวัดยะลา หรือสอบถามได้ที่เบอร์โทร 073-299913 ในวันและเวลาราชการ
๓.๒ วิธีการยื่นใบสมัคร
      สมัครด้วยตนเอง ผู้สมัครต้องกรอกข้อความในใบสมัคร และบัตรประจำตัวสอบด้วยลายมือของตนเอง พร้อมรูปถ่ายหน้าตรงไม่สวมหมวก และไม่สวมแว่นตาดำ ขนาด ๑ นิ้ว ถ่ายครั้งเดียวกัน      ไม่เกิน ๖ เดือน (นับถึงวันที่สมัคร) จำนวน ๓ รูป โดยให้ผู้สมัครติดรูปถ่ายในใบสมัครจำนวน ๑ รูป ในบัตรประจำตัวสอบ จำนวน ๒ รูป พร้อมเอกสารหลักฐานการสมัคร ข้อ ๔
      สำหรับการสมัครสอบครั้งนี้ ให้ผู้สมัครสอบได้ตรวจสอบและรับรองตนเองว่าเป็นผู้มีคุณสมบัติทั่วไป และมีคุณสมบัติเฉพาะสำหรับตำแหน่งตรงตามมาตรฐานกำหนดตำแหน่งที่ประกาศรับสมัคร หากปรากฏภายหลังว่าผู้สมัครสอบรายใดมีคุณสมบัติไม่ครบถ้วน หรือไม่ถูกต้อง องค์การบริหารส่วนตำบล    กาลูปัง จะให้ถือว่าเป็นผู้ขาดคุณสมบัติในการสมัครสอบและไม่มีสิทธิได้รับการบรรจุและแต่งตั้ง

๔. เอกสารและหลักฐานที่ใช้ในวันรับสมัคร ดังนี้
๔.๑ สำเนาทะเบียนบ้าน	จำนวน ๑ ฉบับ
		๔.๒ สำเนาบัตรประจำตัวประชาชน จำนวน ๑ ฉบับ
		๔.๓ รูปถ่ายหน้าตรงไม่สวมหมวกไม่ใส่แว่นดำ ขนาด ๑ นิ้ว ถ่ายครั้งเดียวกัน ไม่เกิน ๖ เดือน  จำนวน  ๓  รูป
		๔.๔  ใบรับรองแพทย์ปริญญาที่แสดงว่าไม่เป็นโรคต้องห้ามตามกฎ ก.พ. ฉบับที่ ๓                       (พ.ศ.๒๕๓๕) ซึ่งออกให้ไม่เกิน ๑ เดือน นับแต่วันที่ตรวจร่างกาย จำนวน ๑ ฉบับ
		๔.๕ สำเนาภาพถ่ายปริญญาบัตร/ประกาศนียบัตร หรือระเบียนแสดงผลการเรียนอย่างใดอย่างหนึ่ง ที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ จำนวน ๑ ฉบับ         โดยจะต้องสำเร็จการศึกษาและได้รับอนุมัติจากผู้มีอำนาจแล้ว ภายในวันปิดรับสมัคร 	
		๔.6 สำเนาหลักฐานอื่นๆ เช่น ทะเบียนสมรส ใบเปลี่ยนชื่อตัว-ชื่อสกุล (ถ้ามี)  จำนวน ๑ ฉบับ
/๔.๗ สำเนา…

		๔.๗ สำเนาเอกสารทุกชนิดให้ถ่ายเอกสารโดยใช้กระดาษขนาด เอ ๔ เท่านั้น		
		ทั้งนี้ สำเนาหลักฐานทุกฉบับ ให้ผู้สมัครสอบเขียนคำรับรองสำเนาถูกต้องและลงลายมือชื่อกำกับไว้ด้วย และหากผู้ใดใช้เอกสารอันเป็นเท็จ องค์การบริหารส่วนตำบลกาลูปัง จะดำเนินคดีตามกฎหมายต่อไป
๕. ค่าธรรมเนียมในการสมัคร	
		ให้ผู้สมัครสอบเสียค่าธรรมเนียมสำหรับตำแหน่งที่สมัคร ดังนี้						         - ผู้สมัครสอบพนักงานจ้างทั่วไป  อัตราค่าธรรมเนียม 10๐.00 บาท
		ค่าธรรมเนียมสอบจะไม่จ่ายคืนไม่ว่ากรณีใดๆ เว้นแต่มีการยกเลิกการสอบครั้งนั้น
ทั้งหมด เนื่องจากมีการทุจริต หรือส่อไปในทางทุจริต ให้จ่ายคืนค่าธรรมเนียมสอบให้กับผู้สมัครสอบที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้
๖. ประกาศรายชื่อผู้มีสิทธิสอบ วัน เวลา สถานที่สอบ และระเบียบเกี่ยวกับการสอบ ดังนี้
		๖.๑ การประกาศรายชื่อผู้มีสิทธิรับการประเมินสมรรถนะ ในวันที่  27 มีนาคม 2561  เวลา 09.๐๐ น. ณ องค์การบริหารส่วนตำบลกาลูปัง และทางเวปไซต์ www.kalupank.g0.th  	
		๖.๒ กำหนดวันสอบ ในวันที่ 29  มีนาคม  2561  เวลา ๐๙.0๐ น.  
ณ องค์การบริหารส่วนตำบลกาลูปัง 
	๗. หลักเกณฑ์และวิธีการเลือกสรร
		ผู้สมัครต้องได้รับการประเมินสรรถนะตามหลักเกณฑ์การประเมิน ตามระเอียดเกี่ยวกับการรับสมัครแนบท้ายประกาศนี้
๘. เกณฑ์การตัดสิน
		ผู้ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้
๙. ประกาศรายชื่อผู้ผ่านการสรรหาและเลือกสรร
		องค์การบริหารส่วนตำบลกาลูปัง จะประกาศรายชื่อผู้ผ่านการสรรหาและเลือกสรรตามลำดับคะแนนที่สอบได้  ในวันที่  30  มีนาคม  2561 เวลา ๑๐.๓๐ น.  ณ องค์การบริหารส่วนตำบลกาลูปัง และทางเวปไซต์ www.kalupank.g0.th  
๑๐. การขึ้นบัญชีผู้ผ่านการสรรหาและเลือกสรร
		๑๐.๑ การขึ้นบัญชีผู้ผ่านการคัดเลือกได้จะเรียงลำดับที่จากผู้สอบได้คะแนนรวมสูงสุดลงมาตามลำดับ ถ้าคะแนนสอบสัมภาษณ์เท่ากันให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า
		๑๐.๒ บัญชีผู้สอบได้ให้ใช้ได้ไม่เกิน ๑ ปี นับแต่วันประกาศขึ้นบัญชี แต่ถ้ามีการสอบแข่งขันอย่างเดียวกันนั้นอีก และได้ขึ้นบัญชีผู้สอบได้ใหม่แล้ว บัญชีผู้สอบได้ครั้งก่อนเป็นอันยกเลิก
๑๑. การจัดทำสัญญาจ้างผู้ผ่านการเลือกสรร
		๑๑.๑ ผู้ผ่านการเลือกสรร จะได้รับการจัดจ้างตามลำดับที่ในบัญชีผู้สอบได้
		๑๑.๒ ถ้าผู้ผ่านการเลือกสรรถึงลำดับที่ที่จะได้รับการจัดจ้าง มีวุฒิการศึกษาสูงกว่าที่กำหนดไว้ในประกาศนี้ จะนำมาใช้เพื่อเรียกร้องสิทธิใดๆเพื่อประโยชน์ของตนเองไม่ได้
		๑๑.3 พนักงานจ้างทั่วไป ที่เป็นผู้ผ่านการเลือกสรรได้ จะได้รับการทำสัญญาจ้างไม่เกินคราวละ 1 ปี โดยอาจมีการต่อสัญญาจ้างได้
		11.4 ผู้สอบได้ต้องมีคุณสมบัติทั่วไปของพนักงานจ้าง และคุณสมบัติเฉพาะสำหรับตำแหน่ง ในกรณีตรวจสอบพบภายหลังว่าผู้ผ่านการสอบเป็นผู้ขาดคุณสมบัติหรือคุณสมบัติไม่ตรงตามที่กำหนดองค์การบริหารส่วนตำบลกาลูปัง จะยกเลิกการจัดจ้างผู้นั้น ทั้งนี้องค์การบริหารส่วนตำบลกาลูปังจะดำเนินการจัดจ้างผู้
/ผ่านการสอบ...

ผ่านการสอบจากบัญชีชื่อผู้ผ่านการสอบได้ลำดับได้
๑๒. การยกเลิกการขั้นบัญชีของผู้สอบคัดเลือกได้
		ผู้ใดได้รับการขึ้นบัญชี ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นในบัญชีผู้สอบได้ คือ
		๑๒.๑ ผู้นั้นได้ขอสละสิทธิ์รับการบรรจุและแต่งตั้งในตำแหน่งที่สอบได้
		๑๒.๒ ผู้นั้นไม่มารายงานตัวเพื่อรับการบรรจุและแต่งตั้ง ภายในเวลาที่องค์การบริหารส่วนตำบลกำหนด
๑๒.๓ ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่บรรจุและแต่งตั้งในตำแหน่งที่สอบได้
		๑๒.๔ ผู้นั้นได้รับการบรรจุและแต่งตั้งในตำแหน่งที่สอบได้ไปแล้ว ให้ยกเลิกการขึ้นบัญชีนั้นไว้ในบัญชีผู้สอบได้

                  จึงประกาศให้ทราบโดยทั่วกัน
 
			ประกาศ   ณ   วันที่  2  มีนาคม  พ.ศ. ๒๕61


			  มาหะมะรอพี  อีแตเบ็ง
		         (นายมาหะมะรอพี  อีแตเบ็ง)
	              นายกองค์การบริหารส่วนตำบลกาลูปัง





















ภาคผนวก

รายละเอียดคุณสมบัติเฉพาะสำหรับตำแหน่ง
แนบท้ายประกาศองค์การบริหารส่วนตำบลกาลูปัง
เรื่อง รับสมัครบุคคลเพื่อสรรหาและเลือกสรรเป็นพนักงานจ้าง ลงวันที่ 9  มกราคม  2561
.......................................................
1. ประเภทพนักงานจ้าง  พนักงานจ้างทั่วไป
2. ตำแหน่ง พนักงานขับเครื่องจักรกลขนาดเบา
หน้าที่ความรับผิดชอบของตำแหน่ง
	1. ขับเครื่องจักรกลขนาดเบา ตลอดจนบำรุงรักษาและแก้ไขข้อขัดข้องเล็กๆน้อยๆของเครื่องจักกลขนาดเบา
	2. ปฏิบัติงานอื่นใดที่เกี่ยวข้อง
	3. ปฏิบัติงานตามที่ผู้บังคับบัญชามอบหมาย
3. ระยะเวลาการจ้าง ทำสัญญาจ้างคราวละไม่เกิน 1 ปี ตามหลักเกณฑ์และเงื่อนไขที่ ก.อบต.จังหวัดยะลากำหนด
4. ค่าตอบแทน 9,000.00 บาท รวมกับเงินเพิ่มค่าครองชีพชั่วคราวตามอัตราที่ทางราชการกำหนด
6. สิทธิประโยชน์  ตามประกาศมาตรฐานทั่วไปเกี่ยวกับพนักงานจ้าง
7. หลักเกณฑ์และวิธีการเลือกสรร
	ผู้สมัครสอบพนักงานจ้าง ต้องได้รับการประเมินสมรรถนะตามหลักเกณฑ์ ดังนี้

	สมรรถนะ
	คะแนนเต็ม
	วิธีการประเมิน

	1. ความรู้ความสามารถทั่วไป
2. ความสามารถหรือทักษะเฉพาะ
  2.1. มีทักษะในการขับรถ
  2.2. มีความสามารถแก้ไขข้อขัดข้องเล็กๆน้อยๆของเครื่องจักรกลขนาดเบา
3. มีคุณสมบัติส่วนบุคคล
 3.1  บุคลิกภาพ
 3.2. ความคิดริเริ่มและปฏิภาณไหวพริบ
 3.3. มนุษยสัมพันธ์
 3.4. ทัศนคติ แรงจูงใจ

